Rikunarita-ORG/Wikinium huggingface dataset:
# Сацыяльны рэалізм

**Сацыяльны рэалізм** — мастацкі жанр, заснаваны на рэалістычных сюжэтах, якія увасабляюць сацыяльную і расавую несправядлівасць, эканамічныя цяжкасці, адлюстраванне жыцця без упрыгожвання. Жанравыя сцэны звычайна перадаюць паведамленні сацыяльнага альбо палітычнага пратэсту, аздобленых сатырай. Тэрмін не варта блытаць з сацыялістычным рэалізмам — афіцыйным мастацтвам СССР, якое было ўмацавана Іосіфам Сталіным у 1934 годзе і пазней распаўсюдзілася ў дзяржавах «саюзных кампартый» па ўсім свеце.

Грант Вуд. «Амерыканская готыка», 1930 год — узор сацыяльнага рэалізму
## Спасылкі

* На Вікісховішчы ёсць медыяфайлы па тэме Сацыяльны рэалізм
# Metacritic

| Metacritic |
| --- |
|  |
| URL | metacritic.com |
| Камерцыйны |
Так |
| Тып сайта | Агляды, рэйтынгі |
| Рэгістрацыя |
Неабавязковая, ёсць падпіска |
| Мова(-ы) | амерыканскі варыянт англійскай мовы |
| Уладальнік | CBS Interactive |
| Аўтар | Джэйсан Дзітц, Марк Дойл, Джулі Робертс |
| Пачатак працы | 16 ліпеня 1999 |
| Бягучы статус |
Працуе |
| Рэйтынг Alexa | 1 269 |
|  Медыяфайлы на Вікісховішчы |

**Metacritic** — англамоўны сайт-агрэгатар, на якім збіраюцца агляды музычных альбомаў, камп’ютарных гульняў, фільмаў, тэлевізійных праграм і DVD-дыскаў.

## Апісанне

Для кожнага прадукта вылічваюцца дзве сярэднія лікавыя ацэнкі: стобальная — на аснове аглядаў прафесійных выданняў і дзесяцібальная — на аснове аглядаў карыстальнікаў. Фрагмент з кожнага агляду прадстаўляецца разам з гіперспасылкай на выток. Гэта дазваляе скласці ўяўленне пра агульную запатрабаванасць прадукта сярод рэцэнзентаў і, у меншай ступені, грамадскасці. Часам гэтыя дзве ацэнкі розняцца аж да супрацьлегласці.

Сайт мае падабенства з «*Rotten Tomatoes*», але вынікі часам моцна розняцца, што звязана ў асноўным са спосабам ацэнкі на «*Metacritic*», дзе кожны агляд разглядаюць у працэнтнай суадносіне, перш чым вылічыць сярэдні рэйтынг.

Хаця «*Metacritic*» выкарыстоўваецца таксама і для агляду кніг, іх рэгулярнае асвятленне амаль спынілася, за выключэннем невялікай колькасці буйных выданняў.

## Найлепшыя фільмы

Паводле рэйтынгу сайта «*Metacritic*» дзясятку найлепшых фільмаў усіх часоў па стане на 21 чэрвеня 2018 года складаюць:

| № | Балы | Фільм | Рэжысёр | Дата прэм’еры |
| --- | --- | --- | --- | --- |
| 1 | 100 | «*Грамадзянін Кейн*» | Орсан Уэлс | 4 верасня 1941 |
| 2 | 100 | «*Хросны бацька*» | Фрэнсіс Форд Копала | 11 сакавіка 1972 |
| 3 | 100 | «*Акно ў двор*» | Альфрэд Хічкак | 1 верасня 1954 |
| 4 | 100 | «*Касабланка*» | Майкл Кёртыс | 23 студзеня 1943 |
| 5 | 100 | «*Малалецтва*» | Рычард Лінклейтэр | 11 ліпеня 2014 |
| 6 | 100 | «*Тры колеры: Чырвоны*» | Кшыштаф Кеслёўскі | 23 лістапада 1994 |
| 7 | 99 | «*Спяваючыя пад дажджом*» | Джын Келі, Стэнлі Донэн | 11 красавіка 1952 |
| 8 | 99 | «*Скарбы Сьера-Мадрэ*» | Джон Х’юстан | 24 студзеня 1948 |
| 9 | 99 | «*Месяцавае святло*» | Бары Джэнкінс | 21 кастрычніка 2016 |
| 10 | 98 | «*Лабірынт фаўна*» | Гільерма дэль Тора | 29 снежня 2006 |

## Гл. таксама

* Rotten Tomatoes

## Зноскі

## Спасылкі

* Сайт «*Metacritic*»
# Destructoid

| Destructoid |
| --- |
|  |
| URL | destructoid.com |
| Тып сайта | гульнявы вэб-сайт |
| Рэгістрацыя |
бясплатная або платная |
| Мова(-ы) | англійская |
| Размяшчэнне сервера | ЗША |
| Уладальнік | Enthusiast Gaming |
| Аўтар | Янер Гансалес |
| Пачатак працы | 16 сакавіка 2006 года |
| Бягучы статус |
актыўны |
| Рэйтынг Alexa | 32 788 |
|  Медыяфайлы на Вікісховішчы |

**Destructoid** — вэб-сайт гульнявой тэматыкі ў фармаце блога, заснаваны ў сакавіку 2006 года Янерам Гансалесам (англ.: Yanier Gonzalez). З 2008 года Destructoid займаецца дабрачыннасцю; так, у 2008 годзе сайтам быў праведзены гульнявы марафон, выручка з якога пайшла на дапамогу анкахворым дзецям.

## Узнагароды

Destructoid намінаваўся на ўзнагароды ў сферы гульнявой індустрыі. У 2007 годзе сайт намінаваўся на Games Media Awards у катэгорыі «Некамерцыйныя вэб-сайты або блогі».

У 2009 годзе Destructoid быў намінаваны International Academy of Digital Arts and Sciences у катэгорыі «Сайты, звязаныя з камп’ютарнымі гульнямі».

## Крыніцы

## Спасылкі

* destructoid.com — афіцыйны сайт
* Games Media Awards finalists revealed (англ.)(недаступная спасылка).  MCV (31 жніўня 2007). Архівавана з першакрыніцы 13 верасня 2007. Праверана 12 красавіка 2016.
* Giant Bomb Officially Endorses Destructoid For Webby Award (англ.).  Giant Bomb. Архівавана з першакрыніцы 19 кастрычніка 2012. Праверана 12 красавіка 2016.
# IGN

| IGN |
| --- |
|  |
|  |
| URL | ign.com |
| Камерцыйны |
так |
| Тып сайта | Камп’ютарныя гульні, забаўляльная прадукцыя |
| Рэгістрацыя |
Бясплатная |
| Мова(-ы) | некалькі моў[d] |
| Размяшчэнне сервера | * Сан-Францыска
* Каліфорнія
 |
| Уладальнік | News Corporation |
| Аўтар | Mark Jung[d] |
| Пачатак працы | 1996 |
| Бягучы статус |
Актыўны |
| Рэйтынг Alexa | 674 |
|  Медыяфайлы на Вікісховішчы |

**IGN** — англамоўны навінавы і інфармацыйны вэб-сайт, які асвятляе тэматыку камп’ютарных гульняў. IGN, а таксама GameSpy, Rotten Tomatoes і GIGA, уваходзяць у карпарацыю IGN Entertainment.

Асноўны сайт уключае некалькі спецыялізаваных рэсурсаў пра камп’ютарныя гульні, гульні для гульнявых прыставак Nintendo GameCube, Wii, Nintendo DS, Game Boy, Xbox, Xbox 360, PlayStation 2, PlayStation 3, PSP, N-Gage, PlayStation, Nintendo 64, Dreamcast, PC і Macintosh. Прыводзяцца чыт-коды, разнастайныя FAQ і праходжанні гульняў.

На сайце функцыянуюць тэматычныя раздзелы, прысвечаныя фільмам, DVD-прадукцыі, музыцы, коміксам, спорту, анімэ, аўтамабілям і тэлебачанню.

## Зноскі

## Спасылкі

* ign.com — афіцыйны сайт  (англ.)
* IGN Australia Архівавана 10 снежня 2014.
* IGN UK Архівавана 2 снежня 2008.
* IGN Channel on YouTube
* Гісторыя IGNАрхівавана 11 сакавіка 2012. (англ.)
# Жывапіс

«Мона Ліза» — адна з самых вядомых карцін у свеце
**Жы́вапіс** — від выяўленчага мастацтва, творы якога ствараюцца з дапамогай фарбаў, што наносяцца на якую-небудзь паверхню. Займае галоўнае месца ў трыядзе выяўленчых мастацтваў (разам з графікай і скульптурай). Падзяляецца на станковы жывапіс (асновай служыць палатно, дошка, кардон) і манументальны жывапіс (творы размяшчаюцца на трывалай архітэктурнай аснове). Сярод жанраў жывапісу — партрэт, пейзаж, нацюрморт, гістарычны, міфалагічны, батальны, анімалістычны і інш. Асобымі відамі жывапісу з’яўляюцца іканапіс, мініяцюра, дыярама, панарама, а таксама дэкарацыйны жывапіс (тэатральныя і кінадэкарацыі). Важнейшыя сродкі выразнасці — кампазіцыя, малюнак і колер (каларыт).

## Гісторыя

Гісторыя жывапісу бярэ пачатак ад наскальных роспісаў часоў палеаліту. У старажытным Егіпце дасягнуў высокага ўзроўню развіцця манументальны жывапіс . У антычнасці жывапіс вызначаўся пластычнай яснасцю форм, шырокім, свабодным пісьмом, жыццева дакладным адлюстраваннем прадметаў. Выдатным узорам антычнага станковага жывапісу з’яўляюцца фаюмскія партрэты. У эпоху Сярэднявечча ў Еўропе дамінаваў рэлігійны жывапіс, асноўнымі відамі якога былі фрэска, іканапіс, мініяцюра. У краінах Далёкага Усходу (Кітай, Карэя, Японія) паспяхова развіваўся жывапіс акварэллю, тушшу і гуашшу на скрутках з шоўку і паперы. У эпоху Адраджэння заходнееўрапейскі жывапіс сцвярджаў гуманістычныя ідэалы і каштоўнасці (творчасць Леанарда да Вінчы, Мікеланджэла, Рафаэля, А. Дзюрэра і інш.)
У 17-18 ст. пачалі складвацца нацыянальныя школы жывапісу ў Францыі (Н. Пусен, А Вато, Ж. Л. Давід), Італіі (М. Караваджа, Дж. Цьепала), Іспаніі (Эль Грэка, Д. Веласкес, Ф. Гойя), Нідэрланды (Ф. Халс, Рэмбрант) і інш. Сфарміраваліся розныя жывапісныя сістэмы з агульнымі стылявымі прыкметамі (жывапіс барока, класіцызму, ракако). У канцы 19 ст. у барацьбе з традыцыямі позняга класіцызму, акадэмізму і натуралізму склаўся жывапіс рамантызму (Т. Жэрыко, Э. Дэлакруа і інш.) і рэалізму (Г. Курбэ, Дж. Канстэбл, К. Каро). Актыўныя пошукі новых выяўленчых сродкаў былі характэрны прадстаўнікам імпрэсіянізму і постімпрэсіянізму. У канцы 19-20 ст. ва ўсім свеце развіццё жывапісу стала надзвычай складаным і супярэчлівым: адначасова суіснавалі і ўзаемаўплывалі розныя рэалістычныя і авангардысцкія, мадэрнісцкія плыні (фавізм, футурызм, абстракцыянізм, кубізм, экспрэсіянізм, сюррэалізм і інш.). З другой паловы 20 ст. жывапіс актыўна развіваецца ў напрамках поп-арту, кінетычнага мастацтва, гіперрэалізму і інш., а таксама ў рэалістычным кірунку.

## Гл. таксама

* Алейны жывапіс
* Глізаль
* Кракелюр

## Літаратура

* Культуралогія: Энцыкл. давед./ Э. С. Дубянецкі; Маст. А. А. Глекаў. — Мн.: БелЭн, 2003. —384 с.:іл ISBN 985-11-0277-6